Middelsstore (9-18 millimeter), avlange, rødbrune til svarte smellere. Kroppen er delvis kledt med nedliggende skjell. Artene har nokså lange, kamformede antenner, mest utpreget hos hannen. Pannen er litt innskåret foran. Pronotum er rundet, noe lengre enn bredt, fint og tett punktert, bakhjørnene kort, skrått tilbaketrukne. Pronotum er forholdsvis langt sammenlignet med dekkvingene. Dekkvingene har fine punktstriper. Beina er tynne og forholdsvis korte.